KOMISSION ASETUS (EY) N:o 2563/94,
annettu 21 päivänä lokakuuta 1994,
asetuksen (EY) N:o 1708/94 muuttamisesta vuoden 1995 viitemääriä koskevien tietojen toimittamispäivän osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on muutettuna komission asetuksella (EY) N:o 3518/93(2), ja erityisesti sen 20 artiklan,
sekä katsoo, että
komission asetuksessa (EY) N:o 1708/94(3) säädetään komission asetuksen (ETY) N:o 1442/93(4), sellaisena kuin se on viimeksi muutettuna asetuksella (EY) N:o 2562/94(5), säännöksistä poiketen niiden määräpäivien, joihin mennessä toimijoille vuoden 1995 osalta myönnettävät viitemäärät on vahvistettava ja tiedot niistä toimitettava kyseisille toimijoille, siirtämisestä hallinnollisista syistä myöhäisemmiksi; jäsenvaltioiden toimittamat tiedot osoittavat, että täydentävien tietojen toimittaminen samoin kuin lisätarkastusten suorittaminen on tarpeen; näin ollen olisi säädettyä määräpäivää, jona kullekin A- ja B-luokan toimijalle on toimitettava tieto tälle vuodeksi 1995 myönnetystä määrästä, siirrettävä myöhäisemmäksi,
määräaikojen noudattamiseksi olisi säädettävä toimenpiteen voimaantulosta heti julkaisupäivänä ja
tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1708/94 2 artiklan neljännessä luetelmakohdassa oleva päivämäärä "15 päivänä lokakuuta 1994" päivämäärällä "18 päivänä marraskuuta 1994".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä lokakuuta 1994.